अखिल भारतीय आयुर्विज्ञान संस्थान, बठिंडा

अखिल भारतीय आयुर्विज्ञान संस्थान, बठिंडा ( एम्स बठिंडा ) बठिंडा, पंजाब, भारत में स्थित मेडिकल कॉलेज और चिकित्सा अनुसंधान के लिये सार्वजनिक विश्वविद्यालय है।  अखिल भारतीय आयुर्विज्ञान संस्थानों में से एक के रूप में यह स्वायत्त रूप से स्वास्थ्य और परिवार कल्याण मंत्रालय तहत संचालित होता है। यह 2019 में संचालित हो रहे छह एम्स में से एक के रूप में स्थापित हुआ। 

 इतिहास 
बठिंडा में एम्स के लिए नींव नवंबर 2016 में रखी गई थी।  बठिंडा में एम्स के लिये 177 एकड़ भूमि पर 750-बेड वाले चिकित्सा संस्थान के रूप में योजना बनाई गई थी। जिसमें 10 विशिष्टता वाले विभाग, 11 सुपर स्पेशियलिटी विभाग और 16 ऑपरेशन थिएटर बनाए जाने थे। इसमें मेडिकल कॉलेज में 100 सीटें और नर्सिंग कॉलेज में 60 सीटों के लिए योजना बनाई गई थी।  यह 50 एमबीबीएस छात्रों के पहले बैच के साथ चालू हुआ एवं 2019 में शुरू होने वाले छह एम्स में से एक बन गया। आउट पेशेंट विभाग (ओपीडी) का उद्घाटन दिसंबर 2019 में किया गया था। संस्थान की 2020 के मध्य तक पूरी तरह से चालू होने की उम्मीद थी।  पोस्टग्रेजुएट इंस्टीट्यूट ऑफ मेडिकल एजुकेशन एंड रिसर्च (पीजीआईएमईआर) को अगस्त 2019  में इसके मेंटरिंग संस्थान के रूप में नियुक्त किया गया था। दिनेश कुमार सिंह को मार्च 2020 में इसका निदेशक नियुक्त किया गया था। 
 परिसर 
एम्स बठिंडा के एमबीबीएस का पहला बैच बाबा फरीद यूनिवर्सिटी ऑफ हेल्थ साइंसेज (बीएफयूएचएस), फरीदकोट परिसर में अस्थायी आधार पर शुरू हुआ क्योंकि एम्स परिसर बठिंडा-डबवाली मार्ग पर निर्माणाधीन था। 

 प्रवेश 
एम्स बठिंडा का पहले सत्र के लिए 52 सीटों को आवंटित किया गया है जिसमें 24 सीटें सामान्य श्रेणी के छात्रों के लिए हैं, 14 ओबीसी के लिए आरक्षित हैं, 8 अनुसूचित जाति के लिए, 4 अनुसूचित जनजाति के छात्रों के लिए और 2 सीटें विकलांग के लिए आरक्षित हैं। 

 अधिकारित बेबसाइट
https://aiimsbathinda.edu.in/

एम्स बठिंडा भर्ती से जुड़ी हर अपडेट 

 संदर्भ 

श्रेणी:विकिडेटा पर उपलब्ध निर्देशांक
श्रेणी:भारत के शिक्षण संस्थान
श्रेणी:पंजाब के कॉलेज